PATVIRTINTA

Šiaulių r. Kuršėnų meno mokyklos

direktoriaus 2022 m. gegužės 18 d.

įsakymu Nr. V-31(1.3)

# ASMENS DUOMENŲ TVARKYMO ŠIAULIŲ RAJONO KURŠĖNŲ MENO MOKYKLOS INTERNETO SVETAINĖJE TVARKOS APRAŠAS

**I SKYRIUS  
BENDROSIOS NUOSTATOS**

1. Asmens duomenų tvarkymo Šiaulių rajono Kuršėnų meno mokyklos interneto svetainėje aprašas (toliau – Aprašas) reglamentuoja Šiaulių rajono Kuršėnų meno mokyklos interneto svetainėje https://kursenumenas.lt (toliau – Interneto svetainė) skelbiamų asmens duomenų tvarkymą (asmens duomenų tvarkymo tikslus, asmens duomenų tvarkymo apimtis, informaciją apie asmens duomenų teikimą, duomenų subjekto teisių įgyvendinimo tvarką ir kitą informaciją, susijusią su asmens duomenų tvarkymu).

2. Aprašas parengtas, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

3. Apraše vartojamos sąvokos suprantamos taip, kaip jos apibrėžtos Reglamente (ES) 2016/679 ir Lietuvos Respublikos mokesčių administravimo įstatyme.

4. Interneto svetainėje tvarkomų asmens duomenų valdytoja yra Šiaulių rajono Kuršėnų meno mokykla (juridinio asmens kodas 190086594, adresas: Stadiono g. 16, Kuršėnai, Šiaulių rajonas, el. p. kursenumenomokykla@gmail.com, tel. Nr. 8-41 581 631) (toliau – Mokykla).

5. Mokykla asmens duomenims tvarkyti turi teisę pasitelkti duomenų tvarkytojus: informacinių technologijų ir elektroninių ryšių paslaugų teikėjus laikydamiesi asmens duomenų saugos reikalavimų.

6. Duomenų tvarkytojo atliekamas asmens duomenų tvarkymas reglamentuojamas duomenų tvarkymo sutartimi arba teisės aktais. Duomenų tvarkytojas veikia tik pagal Mokyklos nurodymus ir Mokykla yra atsakingas už tai, kad būtų pasirinktas duomenų tvarkytojas, kuris užtikrina tinkamą asmens duomenų saugumą. Kiekvienu atveju duomenų tvarkytojas turi prieigos teises tik prie tokios apimties asmens duomenų ir turi teisę atlikti tik tuos asmens duomenų tvarkymo veiksmus, kurie būtini konkrečiam pavedimui įvykdyti ar konkrečiai paslaugai suteikti.

7. Mokyklos, kaip Interneto svetainės duomenų valdytojos, funkcijos ir atsakomybė:

7.1. užtikrinti, kad, tvarkant asmens duomenis, būtų laikomasi Reglamento (ES) 2016/679 5 straipsnio 1 dalyje nurodytų principų ir kad asmens duomenys būtų tvarkomi tik tuomet, kai yra bent viena iš Reglamento (ES) 2016/679 6 straipsnio 1 dalyje įtvirtintų teisėto tvarkymo sąlygų;

7.2. užtikrinti, kad būtų tinkamai įgyvendintos Reglamento (ES) 2016/679 III skyriuje „Duomenų subjekto teisės“ nurodytos duomenų subjektų teisės;

7.3. koordinuoti duomenų tvarkytojų atliekamus asmens duomenų tvarkymo veiksmus bei duoti privalomus vykdyti nurodymus, kiek tai susiję su duomenų tvarkytojo atliekamu asmens duomenų tvarkymu;

7.4. kontroliuoti, kaip Mokyklos darbuotojai, laikosi Reglamento (ES) 2016/679 ir kitų informacijos saugos politiką įgyvendinančių teisės aktų reikalavimų;

7.5. įgyvendinti tinkamas technines ir organizacines asmens duomenų saugumo priemones;

7.6. priimti sprendimus dėl atitikties ar informacijos rizikos vertinimo atlikimo;

7.7. vykdyti kitasEuropos Sąjungos irLietuvos Respublikos teisės aktuose priskirtas funkcijas, susijusias su tvarkomų asmens duomenų saugumo užtikrinimu.

**II SKYRIUS  
INFORMACIJA APIE ASMENS DUOMENŲ TVARKYMĄ**

8. Asmens duomenys Interneto svetainėje tvarkomi, vadovaujantis teisės aktais, siekiant teisėtų Centro interesų (Reglamento (ES) 2016/679 6 straipsnio 1 dalies a punktas, 6 straipsnio 1 dalies f punktas).

9. Interneto svetainėje skelbiami:

9.1. Mokyklos darbuotojų vardai, pavardės, pareigos ir kontaktiniai duomenys (tarnybinio elektroninio pašto dėžutė ir tarnybinio telefono numeris), siekiant užtikrinti sklandų bendradarbiavimą su asmenimis, kurie kreipiasi į Mokyklą;

9.2. Mokyklos darbuotojų, mokinių ir kitų asmenų dalyvavusių Mokyklos organizuojamuose viešose renginiuose nuotraukos ar renginio vaizdo įrašas, siekiant Mokyklos veiklos viešinimo bei pasidalijimo darbo patirtimi.

10. Informacija apie slapukais tvarkomus duomenis yra pateikiama Šiaulių rajono Kuršėnų meno mokyklos interneto svetainėje naudojamų slapukų politikoje, kuri skelbiama Interneto svetainės skiltyje „Asmens duomenų sauga“.

11. Asmens duomenų, tvarkomų Interneto svetainėje, šaltinis – duomenų subjektas.

12. Interneto svetainėje tvarkomi asmens duomenys (išskyrus tuos, kurie skelbiami viešai) tretiesiems asmenims gali būti teikiami, vadovaujantis Europos Sąjungos ir Lietuvos Respublikos teisės aktų reikalavimais. Interneto svetainėje tvarkomi asmens duomenys nėra perduodami į trečiąsias valstybes ar tarptautines organizacijas, t. y. už Europos Sąjungos ribų, išskyrus atvejus, kai duomenis perduoti įpareigoja teisės aktai.

**III SKYRIUS  
TAIKOMOS ORGANIZACINĖS IR TECHNINĖS ASMENS DUOMENŲ SAUGUMO PRIEMONĖS**

13. Interneto svetainėje tvarkomų asmens duomenų sauga užtikrinama, vadovaujantis:

13.1. Reglamentu (ES) 2016/679;

13.2. Lietuvos Respublikos valstybės informacinių išteklių valdymo įstatymu;

13.3. Lietuvos Respublikos asmens duomenų teisinės apsaugos įstatymu;

13.4. Lietuvos Respublikos kibernetinio saugumo įstatymu;

13.5. Lietuvos Respublikos mokesčių administravimo įstatymu;

13.6. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;

13.7. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;

13.8. Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašu, patvirtintu Lietuvos Respublikos krašto apsaugos ministro 2020 m. gruodžio 4 d. įsakymu Nr. V-941 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir Informacinių technologijų saugos atitikties vertinimo metodikos patvirtinimo“;

13.9. kitais teisės aktais, reglamentuojančiais elektroninės informacijos tvarkymo teisėtumą ir saugumą, Mokyklos informacinių sistemų valdytojo ir tvarkytojo veiklą ir elektroninės informacijos saugos valdymą.

**IV SKYRIUS  
BAIGIAMOSIOS NUOSTATOS**

14. Dėl klausimų, susijusių su asmens duomenų tvarkymu Interneto svetainėje, galima kreiptis elektroniniu paštu kursenumenomokykla@gmail.com .

15. Duomenų subjektų teisių įgyvendinimo tvarka reglamentuota Duomenų subjektų teisių įgyvendinimo Šiaulių rajono Kuršėnų meno mokyklos tvarkos apraše.

16. Aprašas periodiškai, bet ne rečiau kaip kartą per metus, peržiūrimas ir, prireikus, atnaujinamas.

\_\_\_\_\_\_\_\_\_\_\_\_\_\_